Tresl Gruber
D Tresl Gruber, wo am 4. Juli 1897 z Sankt Ulrich im Grödnertal uf d Wält choo und am 13. Jänner 1978 z Brixe gstoorben isch, isch e Südtiroler Künschtlerin, Leererin, Sproochforscherin und ladynischi Autoorin gsi.

s Lääbe 
Si isch d Dochter vom Bildhauer Stanis Gruber (1867–1931) und vo dr Theres Demetz gsi. Si isch uf d Kunschtschuel z Sankt Ulrich, und dänn het si z Bologna, z Floränz un z Venedig d Kunscht studiert. Si isch Kunschtprofässoorin z Sankt Ulrich, z Meran und z Bozen gsi. 1970 het si e Schuel für Kunscht z Belém gründet. Iiri Kunschtwäärch cha men im Ladynische Museum z Gröden go aluege. Vo dr Trest Gruber sind au Zäichnige für es paar Bilderbüecher.

Anne 1946 het si mit em Dichter Max Tosi d Kulturgselschaft Union di Ladins de Gherdëina z Gröden uf d Bäi gstelt, wo e Tachorganisazioon vo de Lüüt, wo Ladynisch reden, isch.

D Gruber het die eerschte Schuelbüecher uf Ladinisch und e Grammatik, Mi fibla, vo dr Gröödner Sprooch gschribe. Es git von ere es paar Schrifte uf Ladynisch und au zwöi- und drüüsproochigi.

Im Doorff Sankt Christina in Gröde het me dr lokale Biblioteek nach dr Künschtlerin dr Name Bibliothek Tresl Gruber ggää.

Wäärch 
 La dlieja da Sacun. La chiesa di S. Giacomo. Dedicheda a S. Iacun y ududa dal pont di vista storich artistich, 1957
 Die Kirche von St. Jakob, gewidmet dem Hl. Jakob und von historisch künstlerischen Gesichtspunkte betrachtet. Union di Ladins, Sankt Ulrich 1957. Usem Ladynischen is Tüütschen überträit vom Franz Pugger.
 Ciüf ladins. Liber da lì pur la secunda y terza class. Schuelbuech (au Ciofes Ladins)
 Lisa. Ladynischi Verzellig im Calënder de Gherdëina 1965, Sankt Ulrich 1964.
 N pensier al di. Bozen 1966.
 Mi fibla. Ladynischi Grammatik. Brixen o. J.
 zäme mit em Ferruccio Minach: La Rujneda de Gherdëina. 1972
 Zäichnige füre Calënder de Gherdëina 1979 S. 5–27.

Literatur 
 Gisela Moroder: Prof. Tresl Gruber. In: Calënder de Gherdëina. Union di Ladins de Gherdëina, St. Ulrich in Gröden 1979. S. 32.
 Chiocchetti Nadia: Nosta Jent. Persones y personalités dla Ladinia. Union Generela di Ladins dles Dolomites. o. J.

Weblink

Fuessnoote 

Künschtler
Ladineschi Sproch
Literatur uf Rätoromanisch
Person (Mundartkultur)
Person (Südtirol)
Frau